4. pielikums
Atklātā konkursa “Bolus injektora sistēmas piederumu piegāde”, 
Id. Nr. LRS 2026/__, nolikumam

VISPĀRĪGĀ VIENOŠANĀS (projekts)
[bookmark: _Hlk146029873]par Bolus injektora sistēmas piederumu piegādi
 

Pasūtītāja Vispārīgās vienošanās Nr. __________
Piegādātāja Vispārīgās vienošanās Nr. __________

Atklāts konkurss zem ES sliekšņa
Id. Nr. LRS 2026/__

Liepājā                                                             			 	Datums skatāms laika zīmogā

Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”, reģ. Nr. 42103041306, tās valdes locekļu Andra Vistiņa un Andra Platā personā, kuri rīkojas uz statūtu pamata, turpmāk - Pasūtītājs, no vienas puses, un
____________, reģ. Nr. ________, tās ______ personā, kurš/-a rīkojas uz _________ pamata, turpmāk – Piegādātājs, no otras puses, 
[bookmark: _Hlk233884621]abi kopā turpmāk – Līdzēji un atsevišķi arī - Līdzējs, pamatojoties uz atklāta konkursa “Bolus injektora sistēmas piederumu piegāde” (Id. Nr. LRS 2026/__) (turpmāk – Atklāts konkurss) rezultātiem, noslēdz šādu vispārīgo vienošanos (turpmāk – Vispārīgā vienošanās):

1.  VISPĀRĪGĀS VIENOŠANĀS PRIEKŠMETS
1.1. [bookmark: __DdeLink__31163_93364391]Vispārīgā vienošanās nosaka kārtību, kādā Pasūtītājs no piegādātāju loka izvēlas piegādātāju, ar kuru slēdz līgumu par Vispārīgās vienošanās 1. pielikumā norādīto bolus injektora sistēmas piederumu (turpmāk – Prece vai Preces) piegādi un pārdošanu.
1.2. Pasūtītājs, ņemot vērā faktisko nepieciešamību, ir tiesīgs Preces iegādāties Valsts reģionālās attīstības aģentūras uzturētajā elektroniskajā iepirkumu sistēmā, turpmāk – EIS, un Piegādātājam nav tiesību celt pretenzijas par to.
1.3. Tehniskajā specifikācijā – finanšu piedāvājumā (Vispārīgās vienošanās 1. pielikums) iekļautie Preču apjomi var atšķirties no Vispārīgās vienošanās darbības termiņā faktiski nopirktā Preču apjoma, Pasūtītājs negarantē izpirkt Preces pilnā apjomā. Preču iegādes daudzums ir atkarīgs no Pasūtītāja  faktiskās vajadzības, ko ietekmē pacientu plūsma un viņu medicīniskās indikācijas.

2. VISPĀRĪGĀS VIENOŠANĀS TERMIŅŠ
2.1. Vispārīgā vienošanās ir spēkā no tās parakstīšanas dienas un ir spēkā 24 (divdesmit četrus) mēnešus vai kamēr ir spēkā Līdzēju starpā 20__. gada __. _______ noslēgtais līgums Nr. ______.
2.2. Līdzēji var vienoties par Vispārīgās vienošanās darbības termiņa pagarinājumu līdz jauna iepirkuma rezultātu izsludināšanai un līgumu noslēgšanai, ja objektīvu iemeslu dēļ jauna iepirkuma rezultātus par Vispārīgās vienošanās priekšmetu neizsludina līdz Vispārīgās vienošanās darbības beigu termiņam.

3. PIEGĀDĀTĀJA IZVĒLES KĀRTĪBA UN IEPIRKUMA LĪGUMU SLĒGŠANA
3.1. Iepirkuma līgumu Pasūtītājs slēdz ar 1. piegādātāju, kurš piedāvājis zemāko cenu izvēlētajai Precei. 
3.2. Ja Vispārīgās vienošanās 3.1. punkta kārtībā izvēlētais 1. piegādātājs maina Preces cenu vai atkārtoti (vismaz divas reizes) nespēj piegādāt Preci, piegādā Vispārīgās vienošanās 1. pielikumam neatbilstošu Preci vai kavē piegādes termiņus, Pasūtītājs slēdz iepirkuma līgumu ar 2. piegādātāju, kurš piedāvājis konkrēto iepirkuma priekšmeta pozīcijas Preci par nākamo zemāko cenu. Ja arī 2. piegādātājs maina Preces cenu vai atkārtoti (vismaz divas reizes) nespēj piegādāt Preci, piegādā Vispārīgās vienošanās 1. pielikumam neatbilstošu Preci, kavē piegādes termiņus, Pasūtītājs slēdz Iepirkuma līgumu ar 3. piegādātāju. 
3.3. Ja Piegādātājs, ar kuru noslēgts iepirkuma līgums, nespēj piegādāt Vispārīgās vienošanās 1. pielikumam atbilstošu Preci vai kavē piegādes termiņus, Piegādātājs 24 (divdesmit četru) stundu laikā uz elektronisko pastu aptieka@liepajasslimnica.lv nosūta Pasūtītājam rakstisku paziņojumu, kurā pamato šādu apstākļu iestāšanos. Piegādātājs norāda iepirkuma priekšmeta pozīcijas Nr., Preces nosaukumu un daudzumu, kuru nespēj piegādāt, kā arī konkrētu termiņu (datumu), kad varēs piegādāt Preces, vai norādi, ka saistības nespēs turpināt.
3.4. Ja Vispārīgās vienošanās 3.3. apakšpunktā minētajā paziņojumā nav norādīta visa prasītā informācija un Piegādātājs to nesniedz Pasūtītāja pieprasījumā noteiktajā termiņā, Pasūtītājs ir tiesīgs vienpusēji izslēgt no iepirkuma līguma konkrētās Preču pozīcijas un pāriet pie 2. piegādātāja saskaņā ar Vispārīgās vienošanās noteikumiem. Informāciju par iepriekš minēto Pasūtītājs e-pastā nosūta Vispārīgās vienošanās 8.7.2. apakšpunktā minētajai Piegādātāja pilnvarotajai personai.
3.5. Ja Piegādātājs kavē iepirkuma līguma izpildi un kavēšanās apstākļi nav cēloniskā saistībā ar Piegādātāja rīcību, Pasūtītājs nepiegādāto Preci kavēšanās termiņā ir tiesīgs iegādāties no Piegādātāja, kurš piedāvājis nākamo zemāko cenu. Šādu īslaicīgu Preču piegādi Pasūtītājs ar Piegādātāju, kurš piedāvājis nākamo zemāko cenu, saskaņo e-pastā, neslēdzot atsevišķu rakstisku vienošanos.
3.6. Ja Piegādātājs nevar nodrošināt iepirkuma līguma izpildi, tam nav tiesību celt pretenzijas pret piegādātāju, kurš Vispārīgās vienošanās ietvaros ir piedāvājis nākamo zemāko cenu un spēj nodrošināt Preču piegādi.
3.7. Pasūtītājs var neievērot Vispārīgās vienošanās 3.1. un 3.2. apakšpunkta noteikumus, ja publiskajā telpā pieejama informācija, ka kopējā Preču tirgū konkrēto Preci var iegādāties par cenu, kas ir zemāka par Vispārīgās vienošanās ietvaros piedāvāto zemāko cenu. Šādos apstākļos Pasūtītājs var rīkoties Vispārīgās vienošanās 3.8. apakšpunktā noteiktajā kārtībā.
3.8. Konstatējot Vispārīgās vienošanās 3.7. apakšpunktā minētos apstākļus, lai izvēlētos, ar kuru piegādātāju slēgt iepirkuma līgumu par Vispārīgās vienošanās 1. pielikumam atbilstošas Preces piegādi, Pasūtītājs rakstveidā (e-pastā) konsultējas ar piegādātājiem, lūdz tiem iesniegt atkārtotu cenu piedāvājuma, nosakot termiņu piedāvājumu iesniegšanai. Pasūtītājs iepirkuma līgumu slēdz ar piegādātāju, kurš konkrētajai Precei piedāvājis zemāko cenu. 
3.9. Ja Vispārīgās vienošanās 3.7. punkta noteiktajā kārtībā zemākā piedāvātā cena ir augstāka par Iepirkumā piedāvāto zemāko cenu, Pasūtītājs iepirkuma līgumu slēdz ar piegādātāju, kurš Iepirkumā piedāvājis konkrētajai Precei zemāko cenu. 
3.10. Ja Pasūtītājam ir nepieciešamas Tehniskajā specifikācijā – finanšu piedāvājumā (Vispārīgās vienošanās  1. pielikums) norādītajām Precēm līdzvērtīgas preces, kuru nepieciešamību Līguma slēgšanas brīdī nevarēja paredzēt, Pasūtītājs rakstveidā (e-pastā) konsultējas ar piegādātājiem, lūdz tiem iesniegt cenu piedāvājumu, nosakot termiņu piedāvājumu iesniegšanai. Pasūtītājs iepirkuma līgumu vai vienošanos pie esošā līguma slēdz ar piegādātāju, kurš konkrētajai Precei piedāvājis zemāko cenu. Par līdzvērtīgām precēm tiek uzskatītas preces, kas klasificējamas kā Tehniskajā specifikācijā – finanšu piedāvājumā norādītās Preces.

4.  NORĒĶINU KĀRTĪBA
4.1. Pasūtītājs par piegādātām, pieņemtām, tehniskajai specifikācijai atbilstošām, kvalitatīvām Precēm Piegādātājam maksā bezskaidras naudas norēķinu veidā, atbilstoši Iepirkuma līguma noteikumiem. 
4.2. Līguma noteikumiem neatbilstošu Preci Pasūtītājs neapmaksā.

5. LĪDZĒJU PIENĀKUMI
5.1. Pasūtītājam ir pienākums:
5.1.1. nodrošināt objektīvu un taisnīgu procedūru iepirkuma līgumu noslēgšanai saskaņā ar Publisko iepirkumu likumā un Vispārīgajā vienošanās paredzētajām prasībām;
5.1.2. savlaicīgi samaksāt par iepirkuma līguma un Vispārīgās vienošanās noteikumiem atbilstošu, kvalitatīvu un piegādātu Preci;
5.1.3. savlaicīgi un pēc būtības sniegt informāciju Piegādātājam par Vispārīgās vienošanās darbību.
5.2. Piegādātājs apņemas:
5.2.1. nodrošināt visu iepirkuma priekšmeta pozīciju Preču piegādi, kuras minētas ikreizējā Pasūtītāja  pasūtījumā saskaņā ar Tehnisko specifikāciju un iepirkuma līguma noteikumiem;
5.2.2. piegādāt marķētu un oriģināliepakojumā iepakotu Preci ar izgatavotāja firmas zīmi un tehnisko informāciju. 

6. VISPĀRĪGĀS VIENOŠANĀS SPĒKĀ ESAMĪBA
6.1. Vispārīgo vienošanos var grozīt vai izbeigt, Līdzējiem rakstiski vienojoties. 
6.2. Pasūtītājam ir tiesības vienpusēji atkāpties no Vispārīgās vienošanās, ja iestājies vismaz viens no šādiem apstākļiem:
6.2.1. Piegādātājs vairāk nekā divas reizes nepilda vai pārkāpj Vispārīgajā vienošanās noteiktās saistības;
6.2.2. notikusi Piegādātāja labprātīga vai piespiedu likvidācija, pret Piegādātāju uzsākta maksātnespējas procedūra vai iestājušies citi apstākļi, kas liedz vai liegs Piegādātājam turpināt Vispārīgās vienošanās izpildi saskaņā ar Vispārīgās vienošanās noteikumiem vai kas negatīvi ietekmē Pasūtītāja tiesības, kuras izriet no Vispārīgās vienošanās;
6.2.3. Piegādātājs Vispārīgās vienošanās noslēgšanas vai Vispārīgās vienošanās izpildes laikā sniedzis nepatiesas vai nepilnīgas ziņas vai apliecinājumus;
6.2.4. Piegādātājs Pasūtītājam nodarījis zaudējumus;
6.2.5. Preces lietošana izraisa ārstniecības procesa nelabvēlīgas sekas, kas var radīt draudus pacienta veselībai vai dzīvībai, Preces kvalitātes prasības būtiski atšķiras no tehniskajās specifikācijās norādītajām;
6.2.6. pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā turpmāka Vispārīgās vienošanās izpilde nav iespējama, kā arī gadījumā, ja attiecīgie apstākļi bija pastāvējuši pirms Vispārīgās vienošanās noslēgšanas, bet Pasūtītājam tie nebija zināmi;
6.2.7. citos Vispārīgajā vienošanās vai ārējā normatīvajā aktā noteiktajos gadījumos.
6.3. Vispārīgās vienošanās 6.2.1. un 6.2.5. apakšpunktā norādītajā gadījumā Pasūtītājam ir tiesības atkāpties no Vispārīgās vienošanās konkrētās iepirkuma priekšmeta pozīcijās, Vispārīgajai vienošanās pārējās pozīcijās paliekot spēkā.
6.4. Piegādātājam ir tiesības vienpusēji atkāpties no Vispārīgās vienošanās, ja iestājies vismaz viens no šādiem apstākļiem:
6.4.1. notikusi Pasūtītāja labprātīga vai piespiedu likvidācija;
6.4.2. pret Pasūtītāju uzsākta maksātnespējas procedūra;
6.4.3. Pasūtītājs 30 (trīsdesmit) dienu laikā pēc iepirkuma līgumā noteiktā samaksas termiņa nav veicis maksājumus par piegādātajām Precēm.
6.5. [bookmark: _Hlk107230176]Piegādātājam ir tiesības vienpusēji atkāpties no Vispārīgās vienošanās, ja viņš nespēj un nespēs piegādāt Preci. Šādā gadījumā Piegādātājs rakstveidā brīdina Pasūtītāju vismaz 1 (vienu) mēnesi iepriekš.
6.6. Par vienpusēju atkāpšanos no Vispārīgās vienošanās Līdzējs nosūta otram Līdzējam rakstisku paziņojumu uz tā juridisko adresi vai elektroniski parakstītu paziņojumu uz tā Vispārīgajā vienošanās norādīto e-pasta adresi. Vispārīgā vienošanās uzskatāma par izbeigtu desmitajā dienā pēc rakstiska paziņojuma nodošanas nosūtīšanai pasta iestādē vai nosūtīšanas otram Līdzējam e-pastā. 

7. NEPĀRVARAMA VARA
7.1. Līdzēji tiek atbrīvoti no atbildības par savu no Vispārīgās vienošanās izrietošo saistību pilnīgu vai daļēju neizpildi saistībā ar nepārvaramas varas apstākļu iestāšanos, kurus Līdzēji nevar ietekmēt un kuru rezultātā Vispārīgo vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, dabas katastrofas, streiki, karadarbība, būtiskas un neparedzamas izmaiņas normatīvajos aktos.
7.2. Līdzējs, kurš nepārvaramās varas dēļ nevar izpildīt savas saistības, 3 (trīs) darba dienu laikā par to informē to Līdzēju, kurš šādos apstākļos cieš no saistību nepildīšanas sekām, un iesniedz kompetentas iestādes izziņu par nepārvaramas varas apstākļu esamību, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.
7.3. Ja nepārvaramas varas apstākļu dēļ Vispārīgās vienošanās izpilde aizkavējas ilgāk par 6 (sešiem) mēnešiem, katram no Līdzējiem ir tiesības vienpusēji izbeigt Vispārīgos vienošanos, paziņojot par to otram Līdzējam 30 (trīsdesmit) dienas iepriekš. Ja Vispārīgā vienošanās šādā kārtā tiek izbeigta, nevienam no Līdzējiem nav tiesību pieprasīt no otra Līdzēja zaudējumu atlīdzību.

8. CITI NOTEIKUMI
8.1. Līdzēji garantē, ka tiem ir attiecīgās pilnvaras, lai slēgtu Vispārīgo vienošanos un uzņemtos tajā noteiktās tiesības un pienākumus, kā arī iespējas veikt Vispārīgajā vienošanās noteikto pienākumu izpildi.
8.2. Vispārīgās vienošanās grozījumi jānoformē rakstiski un jāparaksta abiem Līdzējiem, un tie kļūst par Vispārīgās vienošanās neatņemamu sastāvdaļu.
8.3. Strīdus Līdzēji risina, rakstiski vienojoties, vai, ja vienošanās nav iespējama, strīdu nodod pēc piekritības izskatīšanai Latvijas Republikas tiesā Latvijas Republikas normatīvajos aktos noteiktajā kārtībā.
8.4. Visos Vispārīgajā vienošanās neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
8.5. Informācijas apmaiņai Līdzēji var izmantot Vispārīgajā vienošanās norādīto elektronisko pastu, neizmantojot drošu elektronisko parakstu.
8.6. Līdzējam, mainoties Vispārīgajā vienošanās norādītajiem rekvizītiem, 5 (piecu) darba dienu laikā ir jāpaziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs pilnībā izpildījis savas saistības, lietojot Vispārīgajā vienošanās esošo informāciju.
8.7. Pilnvarotās personas Vispārīgās vienošanās izpildē:
8.7.1. no Pasūtītāja  puses:
	Amats:
	Aptiekas materiālu uzskaites grāmatvede / Aptiekas noliktavas darbinieks

	Tālrunis:
	63403279

	e-pasts:
	aptieka@liepajasslimnica.lv


8.7.2. no Piegādātāja puses:
	Amats:
	

	Vārds, uzvārds:
	

	Tālrunis:
	

	e-pasts:
	


8.8. Vispārīgās vienošanās 8.7. apakšpunktā norādītās e-pasta adreses uzskatāmas par Līdzēju oficiālajām e-pasta adresēm un no tām nosūtītā informācija, arī neizmantojot drošu elektronisko parakstu, ir saistoša Līdzējiem.
8.9. Līdzēji apliecina, ka to pilnvarotās personas ir informētas par to personas datu nodošanu otra Līdzēja pārziņā Vispārīgās vienošanās 8.7. apakšpunktā noteiktajā apjomā.
8.10. Vispārīgā vienošanās noformēta uz 4 (četrām) lapām un parakstīta ar drošu elektronisko parakstu.  
8.11. Vispārīgajai vienošanās parakstīšanas dienā pievienots 1 (viens) pielikums: Tehniskā specifikācija - finanšu piedāvājums.

9. LĪDZĒJU REKVIZĪTI UN PARAKSTI

	PASŪTĪTĀJS
Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”
Reģistrācijas Nr. 42103041306
Juridiskā adrese: Slimnīcas iela 25, Liepāja, LV-3414 
Tālrunis: 63403222
e-pasts: birojs@liepajasslimnica.lv
Bankas nosaukums: AS Swedbank
Bankas kods: HABALV22
Norēķinu konts: LV79HABA0551017064193
 


___________________________________
Andris Vistiņš
Valdes loceklis
	PIEGĀDĀTĀJS
Nosaukums: 
Reģistrācijas Nr. 
Juridiskā adrese: 
Tālrunis: 
e-pasts:  
Bankas nosaukums: 
Bankas kods: 
Norēķinu konts: 


___________________________________
Paraksttiesīgā persona
(Vārds, uzvārds, amats)



            ___________________________________
                                     Andris Platais
                                     Valdes loceklis


ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

